נעמי הנריק

נעמי הנריק (11 ביוני 1920 – 23 במרץ 2018) הייתה פסלת ישראלית. עבודתה המפורסמת ביותר היא אנדרטת פורצי הדרך לירושלים.

==ביוגרפיה==
הנריק נולדה ב-1920 בעיר אקרמן שבבסרביה כנעמי צלרינג. אביה, ד"ר שאול צַלרינג (צימֶרינג) (1890–1954), בן העיר, היה רופא נשים ולימים מבכירי רופאי הנשים בתל אביב. בשנת 1930 עלתה המשפחה לארץ ישראל והתיישבה בתל אביב ברח' ביאליק 18. לאחר שסיימה את לימודיה בגימנסיה הרצליה, פנתה ללימודי פיסול אצל הפסל זאב בן-צבי, כשבמקביל עסקה בחינוך. לאחר נישואיה בשנת 1945 לרונלד הנריק עברה עם בעלה ללונדון, שם המשיכה את לימודי הפיסול בבית הספר לאמנות "סלייד" בלונדון. עם שובם של בני הזוג הנריק לישראל לאחר מלחמת העצמאות, השתקעה המשפחה בירושלים.

הנריק התגוררה בעין כרם. בשנת 1996 התאלמנה מבעלה. נפטרה בשנת 2018, בגיל 98.

==עבודותיה==
בשנת 1962 זכתה בשיתוף האדריכל טוביה קץ בתחרות פומבית לעיצוב אנדרטת פורצי הדרך לירושלים, כשהיא מותירה מאחוריה אמנים ידועי שם כמו קוסו אלול, מנשה קדישמן ויצחק דנציגר. זוהי עבודתה המוכרת ביותר. בסוף שנת 1962 זכתה בתחרות לעיצוב אנדרטת הגבורה ביד ושם, שיועד על פי דגם שהוכן בתחילת 1963 להיות מגדל מלט בגובה 30 מטרים שייראה למרחוק לכל הבאים לירושלים מהשפלה. ביום הזיכרון לשואה ולגבורה בשנת 1964 נערך טקס הנחת אבן פינה לגלעֵד, אך הגלעד לא הוקם, מאחר שהנהלת יד ושם פקפקה בהיתכנות הטכנית של הקמתה.

עבודות נוספות של הנריק מצויות ברחבי ישראל, בהן קירות זכוכית ובטון בבניין משרד ראש הממשלה בירושלים ומוזיאון דגון בחיפה, אנדרטה לחללי חטיבה 679 לרגלי תל שיפון ברמת הגולן ומספר עבודות פסיפס בירושלים ובפקולטה לחקלאות ברחובות ובגליל.

==גלריה==
<gallery>
קובץ:Henrick.jpg|אנדרטת פורצי הדרך לירושלים, 1967
קובץ:HNRIKHARHERZEL.jpg|"ירושלים הרים סביב לה", הר הרצל, 1957
קובץ:PikiWiki Israel 31650 Yad Itzhak Ben Zvi.JPG|העתק של קטע מרצפת הפסיפס בבית הכנסת העתיק במעון, ביד יצחק בן-צבי (כיום בשטח גן הכוזרי) בירושלים, 1958
קובץ:Henrick2.jpg|פסיפס בעקבות מפת מידבא, המוצב בקארדו בירושלים
קובץ:679th Brg. Memorial01.jpg|אנדרטה לחללי חטיבה 679, רמת הגולן
קובץ:Dagon Museum - Basalt Grain mills from Northern Israel (2).JPG|קיר אמנות במוזיאון דגון, חיפה
קובץ:קיר הוויטראז' של נעמי הנריק במוזיאון דגון.jpg|קיר הוויטראז' במוזיאון דגון, חיפה
קובץ:קיר הוויטראז' של נעמי הנריק במוזיאון דגון מבחוץ.jpg|קיר הוויטראז' במוזיאון דגון - מבט מבחוץ
קובץ:קיר הוויטראז' במוזיאון דגון - חתימת האומנית נעמי הנריק.jpg|קיר הוויטראז' במוזיאון דגון - חתימת האומנית
קובץ:Sunclocknh.JPG|שעון שמש ברחבת הכניסה של הספרייה הלאומית, 1965
קובץ:ויטראז׳ בבנין משרד ראש הממשלה.jpg|ויטראז׳ בבנין משרד ראש הממשלה 1962
</gallery>

==קישורים חיצוניים==

* (עם תצלום דיוקנה)
* מיכאל יעקובסון, [http://michaelarch.wordpress.com/2013/07/11/%D7%A1%D7%99%D7%91%D7%95%D7%91-%D7%91%D7%90%D7%A0%D7%93%D7%A8%D7%98%D7%94-%D7%9C%D7%97%D7%9C%D7%9C%D7%99-%D7%97%D7%98%D7%99%D7%91%D7%94-679-%D7%91%D7%A8%D7%9E%D7%AA-%D7%94%D7%92%D7%95%D7%9C%D7%9F/ סקירה על אנדרטת חללי חטיבה 679 ברמת הגולן] באתר 'חלון אחורי', 11.7.13
* מיכאל יעקובסון, [http://michaelarch.wordpress.com/2013/07/23/%D7%A1%D7%99%D7%91%D7%95%D7%91-%D7%91%D7%90%D7%A0%D7%93%D7%A8%D7%98%D7%94-%D7%9C%D7%A4%D7%95%D7%A8%D7%A6%D7%99-%D7%94%D7%93%D7%A8%D7%9A-%D7%9C%D7%99%D7%A8%D7%95%D7%A9%D7%9C%D7%99%D7%9D/ סקירה על האנדרטה לפורצי הדרך לירושלים], באתר 'חלון אחורי' 23.7.13.
* 
* מיכאל יעקובסון, [http://www.ybz.org.il/?CategoryID=185&ArticleID=5498#.WBQ5SPorLcs יד לפורצים, זיכרון למתכננים - האנדרטה לפורצי הדרך לירושלים ויוצריה הנשכחים] עת־מול גיליון 229.
* 
* 
*יומן גבע, [https://jfc.org.il/news_journal/59902-2/102197-2/ חנוכת אנדרטת פורצי הדרך לירושלים], 1967, באתר ארכיון הסרטים הישראלי, סינימטק ירושלים

==הערות שוליים==

קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:אמני פסיפס
קטגוריה:פסלות ישראליות
קטגוריה:פסלים ישראלים
קטגוריה:עין כרם: אישים
קטגוריה:יהודים הקבורים בהר המנוחות
קטגוריה:ישראליות שנולדו ב-1920
קטגוריה:ישראלים שנולדו ב-1920
קטגוריה:ישראליות שנפטרו ב-2018
קטגוריה:ישראלים שנפטרו ב-2018